Bog je nebo prignuo zemlji, da bi zemlju zagrlio ne- 
bom — SOBOM! 

EMANUEL (Bog među nama) tražio je i traži prosto- 
ra u našem životu. 

Gotovo je 2 000 godina od kako je Bog ušao u životne 
prostore čovjeka, a Božićem ljudska planeta još nije ras- 
plamsana. 

A gdje je tome razlog? — U Bogu? 

Bog ostavi sve, pa i sebe, e da bi 
čovjeku dao sve — sebe! 

Bog se dade i daje čovjeku, no to još nije Božić; 
BOŽIĆ CE BITI SAMO TADA, AKO SE ČOVJEK 
DADNE BOGU! 


BOŽIČNA KATEHEZA 
ZA DJECU 


c jbana& Slavimo (Basic ! 

Slavite ga vi u svojoj kući. Slave ga vaši susjedi. 

Slavi ga cijela vaša ulica. Slavi ga sav svijet! 

Zašto Božić? — LIJEPA RIJEČ? 

Sto ta riječ budi u nama. . . ? 

Bog je postao čovjek. Je li to moguće? — Jeste! Moguće je! 

I to je naša najveća radost! Zato je naš hrvatski narod pjevao i pjeva 
»Radujte se narodi. . . « »Veselje ti navješćujem puče kršćanski. . . « 
»Svim na zemlji mir, veselje. . .« 

Božić nije svaki dan. Božji rođendan zajednički je nama svima. 
Zašto volimo svoj rođendan? — dobivamo darove! A danas? 

Svi smo dobili dar — od Boga — dobili smo BOŽJEG SINA — TO 
JE BOŽIĆ ! 

Zašto Božić? — Postao je malen da bude nama jednak. Zar to 
nije lijepo? Svi osjećamo tu ljepotu. Zato je riječ Božić svima dra- 
ga. .. I onima koji idu u crkvu i onima koji ne idu i onima koji ne 
vjeruju. 

Promislite, zar nije Božić drag svima ljudima? 

I oni koji rade znaju da je danas Božić. I oni ga slave. 

I oni čestitaju. I oni žele drugima: Sretan Božić! 

Danas SLAVIMO BOŽIĆ! 

Tu riječ spominjemo i inače, na pr.: »Vidjet ćemo se na Božić.« »Nis- 
mo se vidjeli od zadnjeg Božića.« »Na Božić ćemo opet biti zajedno.« 

Jedno je dijete pitalo majku — već u svibnju: — »Mama, hoćeš 
li biti na Božić kod kuće?« 


Znate što znači ta riječ? — Ona znači: MALI BOG! 

Zašto Mali Bog? 

Zato, jer je zbilja bio malen. Kao ti, kao ja. 

Veliki Bog — postao je malen. 

Stanimo malo. Zamislimo se u ovu stvarnost. 

I onda razmislimo: 

Kako ćemo mi ostvariti pravi Božić u svom domu? 

Ne bismo li mogli i drugima donijeti Božić?; 

Kad se okupimo oko svečanog Božičnog stol?,, pročitajmo Riječ 
Božju o tomu na slijedećoj strani: 





BOŽIČNI SIMBOLI 

Božično drvce — zimzeleno drvo - slika je Krista, koji je 
vječno mlad, vječno živ. On je postao svima nama Izvor vječnoga ži- 
vota. — Drvce, okićeno nakitom i darovima, označava Isusa, koji je 
najveći DAR Oca nebeskoga ovome svijetu. S Njim nam je Otac sve 
darovao za tijelo i za dušu. Po Njemu nam dariva obilje milosti, da 
bismo bili duhovno živi, mladi, revni; da bismo živjeli Kristovim ži- 
votom. 

S v i j e ć e na boru i svijeća uopće, simboliziraju Krista, koji je 
rekao: »Ja sam Svjetlo svijeta.« Isusova nauka je svjetlo, koje nam 
otkriva pravi put spasenja. 

Slama — simbolizira Isusovu poniznost. Ljubav prema čovje- 
ku dovela ga je da se ponizi do štale i slame. »Ponizi samoga sebe, 
uzevši obličje sluge. . .« Time nas uči da i mi budemo ponizni i skrom. 
ni, jer samo takvo srce može primiti Njegovu milost. Postao je siro- 
mašan da pouči i siromašne i bogate da je pravo bogatstvo — bogat- 
stvo duše. 

Mlada, zelena pšenica simbol malenog, novorođenog Kri- 
sta i simbol Njegove Žrtve! Isus je rekao: »Ako pšenično zrno ne 
umre, ostaje samo, ako li istrune, donosi stostruki rod.« Eto, Isus 
dolazi da umre, da bi svima nama donio život. Podržavat će ga u na- 
ma primanjem Nebeskoga Kruha — Sv. Pričesti! 


C li ONO VRIJEME IZIĐE ZAPOVIJED CARA AUGUSTA DA 
SE PROVEDE POPIS PUČANSTVA U SVOJ ZEMLJI. TO JE 
BIO PRVI POPIS ZA VRIJEME KVIRINIJEVA UPRAVITELJ 
STVA SIRIJOM. SVI SU IŠLI, SVATKO U SVOJ GRAD, DA SE 
UPIŠU. TAKO I JOSIP, JER BIJAŠE IZ DAVIDOVE KUĆE I 
PORODICE, UZIĐE SA SVOJOM ŽENOM MARIJOM, KOJA 
BIJAŠE TRUDNA, IZ GALILEJE, IZ GRADA NAZARETA, U 
JUDEJI, U DAVIDOV GRAD ZVANI BETLEHEM, DA SE UPI- 
ŠE. DOK SU TU BILI, NJOJ DOĐE VRIJEME DA RODI. I RO- 
DI SINA SVOGA, PRVOROĐENCA, TE GA POVIJE U PELE- 
NICE I POLOŽI U JASLE, JER U GOSTIONICI NIJE BILO 
MJESTA ZA NJIH. 

U TOM ISTOM KRAJU BORAVILI PASTIRI; NOCIVAHU POD 
VEDRIM NEBOM, BDIJUCl NAD STADOM SVOJIM. NAJE- 
DANPUT IM PRISTUPI ANĐEO GOSPODNJI, I SJAJ IH GOS- 
PODNJI OBASJA, PA SE VRLO UPLAŠIŠE. ANĐEO IM REČE: 
NE BOJTE SE, JER VAM, EVO, DONOSIM RADOSNU VI- 
JEST O VELIKOM VESELJU ZA SAV NAROD: DANAS VAM 
SE U DAVIDOVU GRADU RODIO SPASITELJ — KRIST, GOS- 
PODIN. I NEKA VAM OVO SLUŽI KAO ZNAK: NAĆI ĆETE 
DJETEŠCE POVIJENO U PELENICE GDJE LEŽI U JASLA- 
MA!' 

ODJEDANPUT SE ANĐELU PRIDRUŽI MNOŠTVO VOJSKE 
NEBESKE KOJA JE HVALILA BOGA: 

SLAVA BOGU NA VISINI I NA ZEMLJI MIR LJUDIMA KOJE 
LJUBI!’ 

KAD ANĐELI OD PASTIRA ODU NA NEBO, PASTIRI POČNU 
GOVORITI JEDAN DRUGOMU: 'HAJDEMO, DAKLE, DO BE- 
TLEHEMA I VIDIMO OVAJ DOGAĐAJ S KOJIM NAS UPOZNA 
GOSPOĐIN!’ ODU ŽURNO I NAĐU MARIJU I JOSIPA S DJE- 
TEŠCEM GDJE LEŽI U JASLAMA. KAD GA VIDE, SAOPĆE 
ŠTO IM JE REČENO ZA TO DJETEŠCE. SVI KOJI SU ĆULI 
PASTIRE, DIVILI SU SE ONOMU ŠTO SU IM REKLI. A MA- 
RIJA JE PAMTILA SVE TE DOGAĐAJE I RAZMIŠLJALA O 
NJIMA U SRCU SVOME. ZATIM SE PASTIRI VRATE SLA- 
VEĆI I HVALEĆI BOGA ZA SVE ŠTO SU ĆULI I VIDJELI 
ONAKO KAKO IM JE BILO REČENO.« 

ZAJEDNIČKA MOLITVA KOD STOLA 
ZA BOŽIĆ 

Prije jela Poslije jela 


Predmolitelj: Evo, donosim 
vam radosnu vijest o velikom vese- 
lju za sav narod: Danas vam se u 
Davidovu gradu rodio Spasitelj — 
Krist, Gospodin! 

Pomolimo se. 

Predobri Oče, daj, da nas 
darovi, koje nam Tvoja 
ljubav daje sjećaju na onaj 
veliki Dar kojeg se danas 
sa zahvalnošću spominjemo: 

Na Utjelovljenje našega 
Gospodina Isusa Krista, koji 
s Tobom i Duhom Svetim živi i 
kraljuje u vi jeke vjekova. 

SVI: Amen! 


Predmolitelj: 

Obasjalo nas je svjetlo. 

SVI: Obasjalo nas je svjetlo. 

P.: Jer nam se rodio Gospodin. 

S.: Obasjalo nas je svjetlo. 

P.: Slava Ocu. . . 

S.: Obasjalo nas je svjetlo. 

P.: Pomolimo se. 

Bože, zahvaljujemo Ti na 
ovim darovima s kojima si 
nas nasitio. Pomozi nam, 
molimo Te, da po njima 
uvijek spoznajemo Tvoju 
dobrotu, koja nam se 
očitovala po Kristu 
Gospodinu našem. 

SVI: Amen! 


Radujte se narodi 

Radujte se, narodi, kad čujete glas. 

— Da se Isus porodi u blaženi čas. 

— Svaki narod čuj, čuj, — I k Bet- 
lemu pristupljuj, pristupljuj! 

Vidi Božje otajstvo u podrtoj štalici 

— I tko trpi uboštvo na toj tvrdoj 
slamici! — To otajstvo čuj, čuj, — 
I k Betlemu pristupljuj, pristupljuj! 
Raduje se Marija s Josipom gledeći, 

— Anđeo pjeva »Gloria« po zraku 
leteći, — I ti, svijete čitavi, — Spa- 
sitelja pozdravi, pozdravi! 

Veselje ti 
navješćujem 

Veselje ti navješćujem, puče kršćan- 
ski, — Jerbo se Kralj u Betlemu ro- 
di nebeski! — Još mali u štali, — 
Kog stvorenje svako slavi, — štuje, 
diči, jer je pravi — On naš Spasitelj 
i Otkupitelj. 

Pored njega stoji Majka, Djeva Ma- 
rija, — Pa sveg svijeta Spasitelja li- 
jepo povija, — Njeg doji i goji, — 


Uspavljuje njegujući; — Spavkaj! 
spavkaj! pjevajući — U toj štalici, 
sve na slamici. 

A pastiri došli skromno, padnu ni- 
čice: — Oj Pastiru svih pastira, k 
nam obrati se! — Dođosmo, đoni je- 
smo: sebe tebi žrtvovati, — Tebe, 
Bože, darivati, — Slatki Isuse, po- 
rodu j nas sve! 


Svim na zemlji 

Svim na zemlji mir, veselje — Budi 
polag Božje volje! — To sad nebo 
navješćuje — I glas s neba potvr- 
đuje. 

Dobre volje svaka duša — Grijeha 
neka već ne kuša, — Nego hvali, diči 
Boga, — Što je pošlo Sinka svoga. 

Sinka svoga, Boga moga, S Ocem, 
Duhom jednakoga, — Duhom Sve- 
tim začetoga, — Od Marije rođeno- 
ga . 

O grješniče, to promisli, — Što učini 
Otac višnji: — Sinak njegov, dijete 
milo, — Za sve nas se porodilo. 

